CELEX: 62013CN0066
Language: lt
Date: 2013-02-08 00:00:00
Title: Byla C-66/13: 2013 m. vasario 8 d. Consiglio di Stato (Italija) pateiktas prašymas priimti prejudicinį sprendimą byloje Green Network SpA prieš Autorità per l’energia elettrica e il gas

25.5.2013   
            
            
               LT
            
            
               Europos Sąjungos oficialusis leidinys
            
            
               C 147/6
            
         2013 m. vasario 8 d.Consiglio di Stato (Italija) pateiktas prašymas priimti prejudicinį sprendimą byloje Green Network SpA prieš Autorità per l’energia elettrica e il gas
   
   (Byla C-66/13)
   2013/C 147/10
   Proceso kalba: italų
   
      Prašymą priimti prejudicinį sprendimą pateikęs teismas
   
   
      Consiglio di Stato
   
   
      Šalys pagrindinėje byloje
   
   
      Apeliantė: Green Network SpA
   
   
      Kita proceso šalis: Autorità per l’energia elettrica e il gas
   
   
      Prejudiciniai klausimai
   
   
               1.
            
            
               Ar SESV 3 straipsnio 2 dalis ir 216 straipsnis, pagal kuriuos tarptautinių susitarimų sudarymas priklauso Sąjungos išimtinei kompetencijai, kai jų sudarymas yra numatytas Sąjungos įstatymo galią turinčiame akte arba yra būtinas, kad Sąjunga galėtų naudotis savo vidaus kompetencija, ir todėl jų sudarymas gali daryti poveikį bendroms taisyklėms ar pakeisti jų taikymo sritį, o teisė sudaryti su trečiosiomis šalimis susitarimą, turintį įtaką bendrosioms taisyklėms ar keičiantį jų taikymo sritį arba turintį įtakos sričiai, kuri reglamentuojama tik Bendrijos teisės ir priklauso išimtinei Sąjungos kompetencijai, priklauso tik pačiai Sąjungai ir nei kolektyviai, nei individualiai nepriklauso valstybėms narėms, ir minėtas Direktyvos 2001/77/EB 5 straipsnis draudžia nacionalinę nuostatą (2003 m. Įstatyminio dekreto Nr. 387 20 straipsnio 3 dalis) pagal kurią trečiosios valstybės išduotų kilmės garantijų pripažinimas siejamas su tarptautinės sutarties šiuo klausimu tarp Italijos valstybės ir trečiosios valstybės sudarymu?
            
         
               2.
            
            
               Ar minėtos nacionalinės teisės nuostatos pastebimai prieštarauja tinkamam minėtų Bendrijos teisės nuostatų taikymui, kai trečioji valstybė yra Šveicarijos Konfederacija, kuri su Europos Sąjunga saistoma 1972 m. liepos 22 d. pasirašytos ir 1973 m. sausio 1 d. įsigaliojusios laisvosios prekybos sutarties?
            
         
               3.
            
            
               Ar tinkamam pirmame klausime minėtų Bendrijos teisės nuostatų taikymui prieštarauja nacionalinės teisės nuostata, įtvirtinta 1999 m. lapkričio 11 d. Ministro dekreto 4 straipsnio 6 dalyje, pagal kurią elektros energijos importo iš Europos Sąjungai nepriklausančios valstybės atveju prašymas tvirtinamas, jei sudaryta konvencija tarp nacionalinių skirstomųjų tinklų valdytojo ir atitinkamos vietos valdžios institucijos, kurioje nustatyta reikalingų patikrinimų tvarka?
            
         
               4.
            
            
               Ar minėtos nacionalinės teisės nuostatos prieštarauja tinkamam minėtų Bendrijos teisės nuostatų taikymui, kai 1999 m. lapkričio 11 d. Ministro dekreto 4 straipsnio 6 dalyje numatyta konvencija yra tylus susitarimas, kuris niekada nebuvo įtrauktas į oficialius aktus ir kurį patvirtina tik apeliantė, kuri negali pateikti jo detalių?